Boge Berg

Svein Boge Berg (født 8. februar 1944) er en norsk billedhugger, maler og grafiker. Han har utført monumentale skulpturer og offentlige utsmykninger i Norge, samt portretter og andre skulpturer fra det helt abstraherte til det som nærmer seg det mer naturalistiske i ekspressiv stil. Materialvalget består oftest av stein, leire, gips, stål, keramikk, betong og bronse. Han har ogsår utført en rekke relieff-malerier, grafikker og tegninger.


== Bakgrunn og familie ==
Boge Berg er sønn av Eva Øien og maleren Ole Berg, og er født og oppvokst på Holmen og Sinsen i Oslo. Han var gift med kunstner Gabrielle Kielland fra 1967 til 1979. I 1994 giftet han seg med Lisa Cole Berg. Fra første ekteskap har han to sønner; kunstner og grafiker Nikolai Berg (født 1969), og animatør og produsent Aleksander Gabriel Berg (født 1974).


== Utdanning ==
Berg tok utdannelse ved Statens håndverks- og kunstindustriskole (metallavdelingen 1962–1965), Statens kunstakademi (skulptur 1965–1967, det første året under Per Palle Storm) og ved Kungliga Konsthögskolan i Stockholm under K. G. Bejemark i 1966-67 og Arne Jones i 1967.


== Uttrykk og karriere ==
Berg debuterte på Høstutstillingen som 21-åring i 1965 med verkene Nr.8 (senere kalt Komposisjon). Fra å arbeide hovedsakelig abstrakt gikk han etterhvert over til et mer ekspressivt formspråk, slik man blant annet kan se i portrettet av kunsthandler Haaken Christensen, med tittelen En kunsthandler (1975, Nasjonalgalleriet), og senere i monumentalgruppen i bronse som han opprinnelig laget til Ankertorget i Oslo i årene 1976-1979, men som senere ble plassert utenfor Jakob kirke. Monumentalgruppen har tittelen Kraften, drømmen - mørket, lyset bor i meg, hvem er jeg? Den er utført i bronse og eies av Oslo kommune.Boge Berg har blitt kjent som en dyktig portrettør, og har blant annet utført et vellykket dobbeltportrett av arkitekt Gerhard Fischer og ektefellen Dorothea. Han har også utført en rekke utsmykninger rundt om i Norge. Berg har vært representert på Høstutstillingen flere ganger mellom 1965 og 1987. Både i Norge og utlandet har han hatt separatutstillinger og deltatt i kollektivutstillinger samt på utenlandske kunstbiennaler som Veneziabiennalen, Nordisk ungdomsbiennalen i Louisiana, og biennaler i Paris, Budapest og Antwerpen. Blant de norske utstillingsstedene der arbeidene hans har vært å se, kan nevnes Kunstnerforbundet, Oslo Kunstforening, Kunstnernes Hus, Vigelandmuseet, Munchmuseet, Blomquist, Galleri F15 og Liljevalchs Konsthall i Stockholm. Berg er representert i flere offentlige samlinger, blant annet i Nasjonalmuseet, Astrup Fearnley Museet for Moderne Kunst, Norsk Kulturråd og Moderna Museet i Stockholm.
I sin anmeldelse av Boge Bergs separatutstilling i Galleri Haaken i 1978 uttaler Johan Fredrik Michelet om Bergs menneskeskikkelser:«Det er en art portrett av mennesker i tid og rom.»J. F. Michelet, VG, 30. oktober 1978


== Stillinger og verv ==
Ca. 1976 medlem av Interimstyret NBK
1976-1979 medlem av Den faste Jury og Stipendkomiteen BKS
1981, 1983 og 1984 medlem av Utenriksdepartementets komité for biennalene i Venezia og Sao Paulo
1982-1988 professor ved Statens kunstakademi
1985-1987 rektor ved Statens kunstakademi
1990-1992 formann i Norsk Billedhoggerforening


== Priser og utmerkelser ==
1979 Morgenbladets Kunstpris
1972 Konkurransen om utsmykning av Biologibygget, Universitetet i Oslo
1975 Idékonkurranse om kunstnerisk utsmykning av bydel 21–22; Tveita- Hellerud-Haugerud-Trosterud


== Offentlige utsmykninger og monumentalarbeider ==
1972 Knuten, Skøyenåsen Ungdomsskole, Oslo
1976 (avduket 1977) Minne, Borge sykehjem, Østfold
1978-1979 Portrett-relieff av Dorothea og Gerhard Fischer, Minneparken, Oslo
1980-1981 Fonteneskulptur, Landsbrukshøgskolen i Ås
Kraften, drømmen - mørket, lyset bor i meg, hvem er jeg?, plassert utenfor Kulturkirken Jakob, Oslo i 1982.
Utsmykning, Aust Agder fylkeskommune’s Hus, Arendal
1986 Kraften gjennom mennesket, Ålesund Rådhus
Krusifiks, Vålerenga kirke
Utsmykning til Norsk Almenvitenskapelige Forskningsråd, per 2020 plassert på Oslo Met
Utsmykning, Lunner rådhus
Skulptur, Konserthuset i Oslo
Portrett av Haanes, Njårdhallen, Oslo
Portrett av Edith Roger, Nationaltheateret (foajéen 2.etasje)
2005 Portrett av Jan Vincents Johannessen for Radiumhospitalet


== Referanser ==


== Litteratur ==
Åse Markussen, Akademiet, Akademiet i Oslo 1909-2009, s.168-180
Berg, Boge: (1989). Nå, en erkjennelse: skulpturer. Labyrinth Press. https://www.nb.no/items/URN:NBN:no-nb_digibok_2017040648128?page=27
A-magasinet nr. 14. april 1976, s.6-9Kalleklev, Katrine: «Boge Berg i Store norske leksikon på snl.no.». Besøkt 6. august 2020. 
Johnsrud, Even Hebbe; Thue, Oscar: «Boge Berg i Norsk kunstnerleksikon på snl.no.». Besøkt 6. august 2020. 
Høstutstillingen katalog, 1965, besøkt 8 august 2020.
«Norsk Senter for forskningsdata, forvaltningsdatabasen». Besøkt 9. august 2020. 
«Artnet - past auctions. Boge Berg, Komposisjon». Besøkt 9. august 2020. 
Andersen, Stig (1979). «Boge Berg, tradisjonsbundet fornyer. Et forsøk på å nærme seg en billedhugger.». Kunst og Kultur, Gyldendal Norsk forlag (2): 107–122. ISBN 82-05-11718-7 og ISBN 82-05-11722-5
Sørensen, Gunnar (2010). «Oslo's utsmykninger». Kunst og Kultur, Universitetsforlaget (1): 64. 
Michelet, Johan Fredrik (30 oktober 1978): Symptomer av krise, Verdens Gang


== Eksterne lenker ==
(no) Offisielt nettsted 
(no) Offisielt nettsted